چیٖنی لِکھٲرؠ نِظام

چینی زَبان چھِ دُنیاہَس مَنٛز سارِوٕے کھۄتہٕ زیٛادٕ بولنہٕ یِنہٕ واجنہِ زَبان۔ اَمیُک لِکھٲرؠ نِظام چھُ واریاہَو طریقو سٟتؠ دنیاہٕچ باقٕے تمام زبانو نِش الَگ۔ چینی زبان چھَ دنیاہچ وٲحد زَبان یۄسہ از تام تَصویٖری لِکھٲرؠ نِظام اِستِمال کران چھُ۔

تَوٲریٖخ 

چینٕچ تَوٲریخ چھےٚ اسہِ ونان زِ چینٕکؠ گۄڑنٕکؠ شہنشاہ "فوہسی" بنوو چینی مہذب بناونہٕ خٲطرٕ پننہِ روشن ذہنیت واجنہِ رٲنؠ ہٕنٛدِ مدتہٕ سٟتؠ شیٚن قٕسمٕک چِٹھؠ، یُس چینی لِکھٲرؠ نِظامٕچ بُنیاد بنیٛوو۔ چیٖنُک قدیم نوادرات سٟتؠ برآمد گژھن والؠن چیزن ہنٛز لؠکھک چھِ امِچ خصوٗصیاتن مَنٛز لؠکھک موجودٕ اندازس سٟتؠ مکمل طور مطٲبق۔ باسان چھہ زِ چینی زبانؠ ہِنٛز شکل تہٕ امچ لؠکھک چھِ قدیٖم زمانہٕ پیٚٹٕھے یۅہے روٗزمٕژ تہٕ پٔتمؠن 3000 ؤرین مَنٛز چھِ چینی لِکھٲرؠ نِظامس مَنٛز سؠٹھا کم تبدیلی آمٕژ۔ تصویری أچھر مَنٛز کٔر کینٛہہ آواز نِشانہٕ شٲمل۔

 چینی زبانہِ ہِنٛز تنہائی 

چینی زبان ٲس تہٕ چھٚے دنیا کین تمام زبانو نِش الگ، اَتھ مَنٛز چھُ نہٕ کانٛہہ حروف تہجی، نہ املا ، نہ اصوٗل تہٕ نہ لفظن ہِنٛز تقسیم۔ اَکھ لفظ ہیکہِ ناوُت، صفت، کرٛاوُت تہ پننہِ سیاق و سباق، موضوٗع تہ لہجہ کہ لحاظہ موجود ٲستھ۔ 

چینی زبان لؠکھنہٕ خٲطرٕ چھِ پرؠتھ لفٕظ ۂلؠ کٔلؠ لٲنن پؠٹھ مشتمل آسان یَتھ سٹروک (stroke) ونان چھ۔  بُنیٲدی طور چھِ چینی حرفن مَنٛز 12 سٹروک اِستِمال گژھان۔

 مرکب علامتہٕ 

چینی زبانہِ ہٕنٛزٕ کیٚنٛہہ مرکب علامتہٕ چھےٚ واریاہ دلچسپ تہٕ لُطف دار، یَتھ کٔنؠ زَن:

 زنان + زنان = لڑٲے
 زنان + زنان+ زنان = سٲزِش
 زنان + مکان = سکوٗن
 زنان + لَژھُل = خانہٕ داریٚنؠ

 مرٕد + لفظ = پزر

 اَتھٕ + لوٗر = بُزرگ

 اَتھٕ + اَتھٕ = دوستی

 آفتاب + زوٗن = گاش

 کُل + کُل = جنگل

 گُر + گُر + گُر = دوڑُن

حَوالہٕ
زٲژ:لِکھٲرؠ نِظام